Ίδρυση θέσεων Διδακτικού Ερευνητικού Προσωπικού στο Τμήμα Ιατρικής του Πανεπιστημίου Αθηνών. Ιδρύονται στο Τμήμα Ιατρικής του Πανεπιστημίου Αθηνών πέντε (5) θέσεις Διδακτικού Ερευνητικού Προσωπικού (ΔΕΠ), από τις οποίες οι τρεις (3) για την κάλυψη των αναγκών του Τομέα Χειρουργικής και οι δύο (2) για την κάλυψη των αναγκών του Τομέα Παθολογίας. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος.